Jaan Muru

Jaan Muru (9. detsember 1900 Haaslava – 25. juuli 1987 Tartu) oli eesti vaimulik.

Jaan Muru lõpetas aastal 1922 cum laude Hugo Treffneri Gümnaasiumi. Tartu Ülikooli usuteaduskonnas õppis ta aastatel 1923–1928. Täiendanud end mitu korda Saksamaal alates 1928, sh. aastal 1935 Marburgi ülikoolis. Aastal 1939 kaitses ta teoloogiamagistri väitekirja. 1943–1944 luges ta tegeliku usuteaduse aineid. Prooviaastail oli ta Pilistvere ja Tallinna Toompea Kaarli koguduses. Õpetajaametisse ordineeriti ta 23. juunil 1929.

Kursi kogudust teenis ta aastatel 1929–1941. Tartu Peetri koguduse teist pihtkonda teenis ta aastatel 1941–1945 ja oli aastatel 1942–1944 Tartu Maarja koguduse hooldajaõpetaja. 1943. aastal nimetati ta Tartu raehärraks. Saksa ajal korraldas ta haavatud eesti sõjameeste abistamist. Seetõttu pidi ta aastatel 1945–1951 ennast varjama. Aastatel 1951–1955 viibis ta vangilaagris. Pärast vabanemist teenis ta aastatel 1957–1964 Paistu (hooldades samaaegselt Kõpu kogudust) ja 1964–1983 Torma kogudust. 

Maetud koos abikaasa Lydiaga Torma kalmistule.

Viited

Välislingid 
Ei ole ränduri käes juhtida oma sammu
Jaan Muru "Ühe õpetaja lahkumine" Eesti Kirik nr. 1. 1984

Teoseid 
 Piibli lood, 2. täiend. tr. (Tartu: Loodus, 1935)
 Leeriõpetus ja konfirmatsioon Eestis (magistritöö, käsikiri, Tartu Ülikooli usuteaduskond, 1938)
 Leeriõpilase käsiraamat (Tartu: Postimees, 1940)
 Kui Tõrmas kirikukangast kooti. Rahvuslik Kontakt nr 4, 2014, lk 23–29

Paistu Maarja koguduse vaimulikud
Tartu Maarja koguduse vaimulikud
Tartu Peetri koguduse vaimulikud
Torma Maarja koguduse vaimulikud
Eesti teoloogid
Tartu Ülikooli usuteaduskonna vilistlased
Hugo Treffneri Gümnaasiumi vilistlased
Eesti represseeritud isikud
Torma kalmistule maetud
Sündinud 1900
Surnud 1987